Mamilioni wasiofaa kupiga kura walipiga, Trump asema\nDonald Trump hajatoa ushahidi wowote kuthibitisha madai yake

Hata hivyo, hakutoa ushahidi wa kuthibitisha madai hayo yake.

Mwanachama huyo wa Republican, alishinda uchaguzi kwa kura za wajumbe, ambazo ndizo huamua mshindi wa urais Marekani.

Amesema hayo baada ya kambi ya mpinzani wake kutoka chama cha Democratic Hillary Clinton kutangaza kwamba wataunga mkono juhudi za kutaka kura zihesabiwe upya jimbo la Wisconsin.

Juhudi hizo zilianzishwa na mgombea wa chama cha Green, Jill Stein.

Bi Clinton alipata takriban kura 2 milioni za kawaida dhidi ya Bw Trump.

Hata hivyo, Bw Trump alipita kura 270 za wajumbe zinazohitajika kushinda urais.

Aliandika kwenye Twitter :"Licha ya kushinda Kura za Wajumbe pakubwa, pia nilishinda kura za kawaida ukiondoa kura za watu ambao hawakufaa kupiga kura lakini walipiga."

Kwenye ujumbe wa kufuatiliza, aliandika: "Ingekuwa rahisi zaidi kwangu kushinda kura za kawaida kuliko Kura za Wajumbe kwa sababu ningehitajika kufanya kampeni katika majimbo 3 au 4 badala ya majimbo 15 ambayo nilitembelea.

"Ningeshinda kwa urahisi hata zaidi na kwa njia ya kuridhisha (lakini majimbo madogo yanasahaulika)!"

Bw Trump pia alidai kulitokea "ulaghai mwingi katika upigaji kura" majimbo ya Virginia, New Hampshire na California ambapo Bi Clinton alishinda.

Aliwashutumu wanahabari Marekani akisema wamekataa kuangazia suala hilo.

Awali mnamo Jumapili, rais huyo mteule alimkumbusha mpinzani wake wa chama cha Democratic Hillary Clinton kwamba alikuwa tayari amekubali kushindwa, na akachapisha maneno yake kutoka kwa midahalo ya urais ambapo alihimiza kukubaliwa kwa matokeo ya uchaguzi.

Wakati huo, Bi Clinton alikuwa akizungumzia hatua ya Bw Trump kukataa kuahidi kwamba angekubali matokeo ya uchaguzi wa urais iwapo angeshindwa.

Hillary Clinton alikubali kushindwa uchaguzi huo wa 8 Novemba

Bw Trump alimshinda Bi Clinton kwa kura chache katika jimbo la Wisconsin, ambapo mgombea wa chama cha Green Jill Stein aliitisha kuhesabiwa upya kwa kura wiki iliyopita.

Dkt Stein pia anataka kura zihesabiwe...\n\ntl;dr:
Rais Mteule Donald Trump amesema alishinda kwa wingi wa kura za kawaida "iwapo utaondoa kura za mamilioni ya watu ambao hawakufaa kupiga kura lakini walipiga".